जीव जब परमात्मा पर आश्रित हो जाए तो वह उसे अपने में रमा लेते हैं
सिटी रिपोर्टर|ग्वालियर
जीव जब परमात्मा पर ही आश्रित हो जाए तो उसे परमात्मा अपने में ही रमा लेते हैं। परमात्मा से नित्य स्नेह ही परमात्मा को प्राप्त करा सकता है। अत: संसार में रहकर एकमात्र आश्रय उस परमात्मा का लेना चाहिए। यह विचार संकट मोचन हनुमान मंदिर गेंदघर में शिवमहापुराण कथा के दौरान रविवार को ज्योतिष सम्राट राघव ऋषि महाराज ने व्यक्त किए।
उन्होंने कहा कि उमा के मन में एकमात्र यहीं धारणा थी कि उन्हें शिव ही पति के रूप में प्राप्त हो। उमा साक्षात परमात्मा की अवतार जिन्हें निश्चय ही परमात्मा के साथ एकाकार होना सुनिश्चित है। उमा के मन की दशा को जान भगवान शिव ने दर्शन दे उन्हें प|ी के रूप में स्वीकार करने की स्वीकृति दी। निश्चय अथाह प्रेम ही परमात्मा का मिलन करा सकता है। जिसका जिसके प्रति नित्य स्नेह होता है उसे अवश्य ही वह प्राप्त हो ही जाती है।
बारात में नाचे भूत, प्रेत
शिवमहापुराण कथा के दौरान भगवान शिव की बारात निकाली गई। भगवान शिव दूल्हे के रूप में सजे हुए थे। भगवान का भव्य शृंगार किया गया। बारात में भूत, प्रेत, पिशाच, डाकिनी, यक्ष, गंधर्व, नर, नाग, नंदी, मृदनी, देवगण, ऋषिगण शामिल हुए। भव्य झांसी के साथ शिव-पार्वती विवाह उल्लास पूर्वक मनाया गया। इस दौरान भक्तों ने बारात में शिरकत की। इस अवसर पर ओपी शर्मा, महेश अग्रवाल, रामसिंह तोमर, दीपक अग्रवाल, देवेंद्र तिवारी, उमेश उप्पल, भरोसीलाल झा आदि मौजूद थे।
hin_Deva mai_Deva hin_Deva hin_Deva bho_Deva awa_Deva